ועדת הכספים, כנסת 23, פרוטוקול מספר 229, 2021-01-06 15:30

ינון אזולאי: אנחנו עוברים לסעיף הבא בסדר-היום: 1.

ינון אזולאי: הצעת אישור מוסדות ציבור לעניין סעיף 46 לפקודת מס הכנסה רשימה שסימנה 16-427-20. 2.

ינון אזולאי: הצעת אישור מוסדות ציבור לעניין סעיף 61 לחוק מיסוי מקרקעין רשימה שסימנה 16-430-20.

ינון אזולאי: מי מציג את הנושא?

ינון אזולאי: בבקשה.

ארז אורעד: אני מנהל תחום בכיר, מוסדות ציבור ומלכ"רים.

ארז אורעד: חברי ועדת הכספים הנכבדה וחבר הכנסת ינון אזולאי, ממלא מקום יושב-ראש ועדת הכספים, אני מתכבד להביא לאישורכם רשימה של מוסדות ציבור לאישורה, לפי סעיף 46.

ארז אורעד: מס' הרשימה הוא 16-427-20 והיא מובאת לפי המתכונת החדשה של הנוהל החדש, של ועדת הכספים.

ארז אורעד: לכן מספר העמודים הרב שיש בפניכם, לאישורכם.

ינון אזולאי: יש שאלות?

ינון אזולאי: מיקי?

מיקי לוי: עמודה מס' 1 – תסדרו לי לעבוד שם – מינון פיננסי חברתי, שכר מנכ"ל – 652,000 שקלים, 54,333 שקלים לחודש.

ינון אזולאי: דיברתי איתו, הוא אמר שהוא מוכן להתחלף איתך עכשיו.

מיקי לוי: אני מוכן.

מיקי לוי: אתה רוצה לראות את התלוש שלי בכנסת?

ינון אזולאי: ארז, אתה מכיר את זה?

ארז אורעד: כן, אני מכיר את זה, וזה עומד בנהלים.

ארז אורעד: ראיתי את המיילים ששלחת לי לגבי שכר מנכ"ל של אחרים, שהוא יותר משל חברי כנסת.

ארז אורעד: מה לעשות, זאת עלות שכר ולפי טבלאות החשכ"ל, זה יכול להגיע אפילו עד 850,000-800,000 בשנה.

ארז אורעד: זה עומד בנהלים שאנחנו קבענו.

מיקי לוי: זאת עלות שכר עם הרכב ועם הכול?

ארז אורעד: עם הרכב, עם הכול, עם הסוציאליות ועם כל הדברים.

ארז אורעד: אתה יכול גם לבדוק את זה.

מיקי לוי: לא, מספיק שאתה אומר לי.

מיקי לוי: אם הרכב ושאר הדברים היו בנפרד, זאת הייתה בעיה.

ינון אזולאי: יש עוד שאלות?

מיקי לוי: כן.

מיקי לוי: קרן מכבים יוצאי איראן – אין ניהול תקין בתוקף.

ארז אורעד: אין ניהול תקין בתוקף, ולכן המלצנו לאשר אותה לשנה אחת בלבד.

מיקי לוי: יפה, די.

אלכס קושניר: איך אפשר לאשר עמותה שאין לה אישור תקין בתוקף?

ארז אורעד: יש נוהל חדש.

ארז אורעד: אישור ניהול תקין מקבלים ברשם העמותות, וזה לוקח שנתיים.

ארז אורעד: על מנת למנוע מעמותות לחכות את כל פרק הזמן הזה ולחסוך בירוקרטיה, סיכמנו עם רשם התאגידים שהוא נותן אישור הגשת מסמכים, וככה אנחנו מאשרים אותם רק לשנה.

ארז אורעד: בשנה הזאת הם במבחן, ובמקום לשלוש שנים, הם מקבלים לשנה אחת בלבד והם במבחן אצלנו.

ארז אורעד: לאחר שהם יקבלו אישור ניהול תקין, אנחנו נבדוק.

אלכס קושניר: אני רק רוצה לשאול שאלה טכנית.

אלכס קושניר: בדרייב יש רשימה מאוד קצרה.

ארז אורעד: לא, יש רשימה ארוכה, 119 עמותות.

מיקי לוי: עמותה מס' 4 – הדרת באר שבע – אין ניהול תקין בתוקף.

מיקי לוי: תרשום, אני מקבל את זה.

ארז אורעד: יש להם לשנה אחת בלבד.

מיקי לוי: עמותה מס' 10 – ראשון אוהבת חיות.

מיקי לוי: אין ניהול תקין.

ארז אורעד: אנחנו רושמים את זה לפנינו, ואנחנו נותנים להם לשנה אחת בלבד.

מיקי לוי: עמותה מס' 13 – אגודת הסטודנטים, המרכז האקדמי פרס – אין ניהול תקין.

ארז אורעד: נכון מאוד, וזה אותו דבר לגבי שנה אחת בלבד.

מיקי לוי: עמותה מס' 14 – העמותה לעידוד התיירות העצמאית בישראל – אין ניהול תקין בתוקף.

ארז אורעד: רשמנו לפנינו.

ארז אורעד: יש לנו את הציון הזה, ואנחנו נותנים להם גם לשנה בלבד.

מיקי לוי: תודה.

מיקי לוי: עמותה מס' 17 – עמותת האקדמאים לקידום החברה הערבית בנגב – אין ניהול תקין בתוקף.

ארז אורעד: נכון.

אחמד טיבי: אני מציע לאשר להם, אבל מה החלטתם?

אחמד טיבי: תירגע, מיקי.

מיקי לוי: אין בעיה, דוחים לשנה.

מיקי לוי: הלאה.

מיקי לוי: עמותה מס' 23 – בית הכנסת שבט אחים, מושב תרום – אין ניהול תקין בתוקף.

ארז אורעד: בסדר.

מיקי לוי: עמותה מס' 36 – הדר ישראל, פתח תקווה – אין ניהול תקין בתוקף.

ארז אורעד: גם רשמנו לפנינו.

מיקי לוי: עמותה מס' 40 – עזרת מרים – אין ניהול תקין בתוקף.

ארז אורעד: נכון מאוד, וזה גם נרשם לפנינו.

ארז אורעד: אנחנו ניתן להם לשנה אחת בלבד.

מיקי לוי: תודה.

מיקי לוי: עמותה מס' 41 – פרו ויימן – אין ניהול תקין בתוקף.

ארז אורעד: בסדר.

מיקי לוי: עמותה מס' 47 – תלמוד תורה מדרש מאיר – אין ניהול תקין בתוקף.

ארז אורעד: אותו כנ"ל.

ארז אורעד: יש להם הגשת מסמכים, ונמצא כאן בני למקין ממשרד המשפטים, שיכול להעיד על כך.

מיקי לוי: עמותה מס' 59 – מרכז תורני ורוחני תל ציון – אין ניהול תקין בתוקף.

ארז אורעד: גם אותו הדבר.

ארז אורעד: רשמנו לפנינו שהם יקבלו לשנה אחת בלבד.

מיקי לוי: תודה.

מיקי לוי: עמותה מס' 66 – אין ניהול תקין בתוקף.

אלכס קושניר: כשאתה אומר שאתה נותן אישור לשנה, מה זה אומר?

ארז אורעד: לפי המכתב שכתוב פה, תוקף האישורים שברשימה הזאת, כולם, מיום אישורה של ועדת הכספים עד תום שנתיים משנת המס בה הם אושרו.

ארז אורעד: זאת אומרת, זה יכול להגיע לשלוש שנים מקסימום.

ארז אורעד: והם הוארכו בכל פעם בשלוש שנים נוספות, למעט עמותות שיש להן אישור הגשת מסמכים, ועבורנו זה לא אישור ניהול תקין.

ארז אורעד: זאת אומרת, רשם העמותות לא עשה להם את כל הבדיקה, ולכן אנחנו רוצים לראות את ההתנהגות שלהן במשך שנה.

ארז אורעד: רק בתום השנה אנחנו נאשר אותן לשלוש שנים.

אלכס קושניר: פה, בוועדת הכספים?

ארז אורעד: לא בוועדת הכספים.

ארז אורעד: כתוב בסעיף 4 שהן יוארכו בכל פעם בשלוש שנים נוספות, מבלי להחזירן לוועדת הכספים.

אלכס קושניר: אם העמותה לא המציאה לך ניהול תקין אחרי שנה?

ארז אורעד: אני פשוט לא מחדש לה את האישור.

ארז אורעד: יש לי כוכבית במחשב, מה שקורא לי תיק ת"ת, והיא לא מקבלת אישור.

מיקי לוי: אני ת"ת עליהם.

מיקי לוי: בודק.

ארז אורעד: הוא ת"ת עלינו בשיטות מיושנות, ואנחנו בטכנולוגיות.

מיקי לוי: עמותה מס' 78 – שלוות הבית – אין ניהול תקין בתוקף.

ארז אורעד: גם את זה רשמנו לפנינו, וגם הם יקבלו לשנה אחת בלבד.

מיקי לוי: תודה.

מיקי לוי: עמותה מס' 80 – תפארת שבחסד – אין ניהול תקין בתוקף.

ארז אורעד: אותו הדבר, גם לשנה אחת בלבד.

מיקי לוי: עמותה מס' 87 – נגב פוטבול – אין ניהול תקין בתוקף.

ארז אורעד: הם גם יקבלו לשנה אחת בלבד.

מיקי לוי: עמותה מס' 91 – מכון רוהר ללימודי יהדות ישראל – אין ניהול תקין בתוקף.

ארז אורעד: רשמנו לפנינו שיקבלו לשנה אחת בלבד.

מיקי לוי: תודה.

מיקי לוי: עמותה מס' 97 – בית הכנסת הספרדי קדומים צפון – אין ניהול תקין בתוקף.

ארז אורעד: גם אותו הדבר.

ארז אורעד: אישור הגשת מסמכים והם יקבלו לשנה אחת בלבד.

מיקי לוי: עמותה מס' 108 – מוקד הישועות דוד המלך – אין ניהול תקין בתוקף.

ארז אורעד: אותו הדבר.

ארז אורעד: גם הם יקבלו לשנה אחת בלבד.

מיקי לוי: עמותה מס' 112 – משכן אוהל אברהם, על שם אברהם וחסיבה הרוש ז"ל, אשקלון – אין ניהול תקין בתוקף.

ארז אורעד: גם העמותה הזאת תקבל לשנה אחת בלבד.

מיקי לוי: עמותה מס' 113 – פסגת התורה – אין ניהול תקין.

ארז אורעד: גם יש אישור הגשת מסמכים, והם יקבלו לשנה אחת בלבד.

מיקי לוי: עמותה מס' 117 – קופת הקהילה תל אביב – אין ניהול תקין.

ארז אורעד: גם הם יקבלו לשנה אחת בלבד.

מיקי לוי: עמותה מס' 118 – תפארת נוי – אין ניהול תקין בתוקף.

ארז אורעד: היא גם הומלצה לשנה אחת בלבד.

מיקי לוי: עמותה מס' 119 – בית הכנסת ישועות אריה, בני ברק – אין ניהול תקין בתוקף.

ארז אורעד: גם אותו הדבר, לשנה אחת בלבד.

ארז אורעד: פה אנחנו מקיימים את המדיניות לאפשר להם לעבוד, ולבחון אותם במשך השנה הזאת על מנת לראות אם אפשר לתת להם אישור.

ינון אזולאי: אחמד טיבי, בבקשה.

אחמד טיבי: לגבי אח'ד בנגב, נתת לה לשנה אחת, נכון?

ארז אורעד: כן.

מיקי לוי: אם הם לא יביאו בעוד שנה, הם נפסלים.

אחמד טיבי: עמותה מס' 95 – עמותת הסטודנטים של המשפחה באיכסאל.

אחמד טיבי: מדובר באקדמאים מכפר איכסאל, שלקחו יוזמה, הקימו לפני שנתיים עמותה שתעניק מלגות לסטודנטים מכפר איכסאל, שלומדים גם בארץ וגם בחוץ לארץ, תמורת התנדבות בתוך הכפר.

אחמד טיבי: המועצה המקומית תומכת בעמותה, וגם תושבי איכסאל תורמים לעמותה.

אחמד טיבי: כל הכבוד.

אחמד טיבי: בשנת 2019 הם חילקו מלגות בסך 250,000 שקל.

אחמד טיבי: לפני שבוע הם חילקו מלגות בסדר גודל של 350,000 שקל.

אחמד טיבי: העמותה מתנהלת לפי ספר ניהול תקין, וזה מודל מצוין, רבותיי חברי הכנסת, שמצליח לעזור לסטודנטים.

אחמד טיבי: חשוב ללכת לפי המודל הזה.

אחמד טיבי: רואה החשבון נמרוד שלבי, שאתה מכיר, מלווה את העמותה, ועורך הדין אחמד דראושה, שהוא גם היועץ שלי, חבר בוועדה.

אחמד טיבי: אם שני אלה שם, סימן שהניהול תקין.

ארז אורעד: אחמד, אמרת שהם חילקו מלגות ב-250,000 שקל, ושים לב, כל המחזור שלהם הוא 253,000 שקל, שכולו חולק כמלגות.

ארז אורעד: אין פה כסף שאנשים לוקחים לחשבונות הבנק שלהם.

אחמד טיבי: אז יש לך רק דברים טובים להגיד עליה.

אחמד טיבי: כל הכבוד.

ינון אזולאי: קיבלת.

ינון אזולאי: אתה יכול לעשות עם זה עוד כמה קולות עכשיו.

אחמד טיבי: זאת עזרה לכל הסטודנטים באיכסאל.

ינון אזולאי: ארז, ממתי הם מקבלים את זה?

ארז אורעד: מיום אישורה של ועדת הכספים, כפי שכתוב כאן.

ינון אזולאי: כלומר, לא מ-2020.

ארז אורעד: לא, מהיום.

ארז אורעד: מרגע זה הם מקבלים.

ארז אורעד: אין אפשרות לתת רטרואקטיבית.

אחמד טיבי: כל הכבוד, תודה רבה.

אלכס קושניר: אם כבר מדברים על עמותות, עמותה מס' 28 – נפגעי השואה מברית המועצות לשעבר ומזרח אירופה בישראל.

אלכס קושניר: ינון, זה מתחבר לנושא שדיברנו עליו בוועדה, על כך שיש אפליה בסיוע לניצולי שואה, מאז שנת 53'-54'.

אלכס קושניר: העמותה הזאת מטפלת בנושא הזה ואני מאוד שמח שהיא מקבלת את סעיף 46, ואני מאוד מקווה שבסיוע של העמותה הזאת ואנחנו כאן בכנסת, סוף סוף נביא לצדק, ונשווה בתנאים בין ניצולי השואה.

ינון אזולאי: אלכס, בבוקר לא הייתה בינינו הסכמה, אבל עכשיו בצוהריים יש בינינו הסכמה.

ינון אזולאי: יש דברים שאנחנו עושים בהסכמה.

ינון אזולאי: אלכס ואני העלינו את זה בוועדה, ואני אומר: בואו, נשתף פעולה ונביא לתיקון העוול.

ינון אזולאי: זה עוול, ואין מילה אחרת.

ינון אזולאי: לתת להם פעם בשנה 3,000 שקל, זה פשוט לצחוק עליהם.

ינון אזולאי: חייבים להביא תיקון לנושא הזה, ואתה גם מכיר את זה, אופיר.

אלכס קושניר: האבסורד הוא שהקריטריון הוא שנת העלייה.

אלכס קושניר: זאת אומרת שאדם שעלה בשנת 1954, הוא לא מקבל.

ינון אזולאי: לא משנה אם הוא סבל או לא, אלא מתי הוא עלה.

ינון אזולאי: צריך לתקן את זה, ובעזרת ה', אנחנו נתקן את זה ביחד.

ינון אזולאי: תודה רבה.

ינון אזולאי: לפני שאנחנו עוברים להצבעה, נמצא איתנו בנימין למקין בזום, שמבקש לדבר.

בנימין למקין: שלום, שלום.

בנימין למקין: בדקתי את הרשימה של העמותות, ומצאתי שלכולם יש אישור ניהול תקין או אישור על הגשת מסמכים.

ינון אזולאי: תודה רבה.

ינון אזולאי: אנחנו עוברים להצבעה.

ינון אזולאי: מי בעד הרשימה, כפי שהובאה לחברי הוועדה, שמספרה 16-427-20?

ינון אזולאי: הרשימה שמספרה 16-427-20 אושרה.

ינון אזולאי: אין מתנגדים ואין נמנעים, הרשימה עברה פה אחד.

ינון אזולאי: תודה רבה.

ינון אזולאי: אני עובר להצעה לאישור מוסדות ציבור לעניין סעיף 61 לחוק מיסוי מקרקעין, רשימה שסימנה 16-430-20.

ינון אזולאי: ארז, בבקשה.

ארז אורעד: העברתי לאישור הוועדה רשימה של מוסדות ציבור, שמבקשים אישור לפי סעיף 61 לפי חוק מיסוי מקרקעין.

ארז אורעד: החוק הזה נותן הטבות פטור ממס שבח ופטור ממס רכישה.

ארז אורעד: הסימן של הרשימה הזאת הוא 16-430-20, ואני מביא אותה לאישורה של ועדת הכספים הנכבדה כאן ועכשיו.

ינון אזולאי: יש שאלות?

ינון אזולאי: אני מבקש להצביע על הרשימה של הצעת אישור מוסדות ציבור לעניין סעיף 61 לחוק מיסוי מקרקעין, רשימה שסימנה 16-430-20.

ינון אזולאי: מי בעד, מי נגד.

ינון אזולאי: הרשימה שסימנה 16-430-20 אושרה.

ינון אזולאי: תודה רבה, הרשימה עברה פה אחד.

ינון אזולאי: תודה רבה, ארז.

ינון אזולאי: הישיבה נעולה.